
Vi snakker om ensidige og gjensidige (felles) protokolltilførsler. Ensidig protokolltilførsler gir uttrykk for den ene parts syn og kan kreves inntatt under partenes underskrift. Brukes ofte for å uttrykke misnøye. Gjensidig protokolltilførsel uttrykker partenes felles forståelse.

Eksempel på ensidig protokolltilførsel:
«NITO er opptatt av at stillingene som seksjonsledere i teknisk etat harmoniseres lønnsmessig. Vi ber imidlertid om at arbeidsgiver tar hensyn til dette ved neste lønnsoppgjør.»

Underskrift ved NITO.

Eksempler på ensidige protokolltilførsler særlig knyttet til situasjonen i 2020:
«NITO er kjent med den økonomien situasjonen kommunen er i, men vi ville avholde lokale forhandlinger da dette var et klart råd fra sentralt hold og vi har rett/plikt til å fastsette lokal lønnsdannelse.»

«NITO vil forbeholde seg retten til å kunne gjenoppta lokale forhandlinger, dersom resultatet i meklingen for hovedoppgjøret 2020 mellom de sentrale parter tilsier det.»

«NITO anser det som mest ryddig og korrekt å forhandle om datolønnsvekst for våre medlemmer.»

«NITO mener at overheng og glidning er arbeidsgivers budsjettekniske ansvar og ikke vårt.»

«NITO forventer reelle, frie lokale og kollektive forhandlinger neste år i tråd med tariffavtalen.»

Underskrift ved NITO.


Eksempel på gjensidig protokolltilførsel:
«Lullevik kommune og NITO er enige om at det er viktig at stillingene som seksjonsledere i teknisk etat harmoniseres når det gjelder avlønning
Partene er enige om at neste lønnsoppgjør skal sees i lys av dette.»

Underskrives av begge parter.

